Beurtkrag: Ligte bly Maandag aan, maar... | Netwerk24
Deur Elvira Wood 17 Februarie 2020 07:34
Eskom gaan nié Maandag beurtkrag instel nie.
Die nutsmaatskappy het vroegoggend in 'n verklaring gesê dat hy voorlopig die ligte gaan aanhou ondanks die feit dat hy om 05:50 Maandagoggend 9 869 MW se opwekkingsvermoë verloor het weens kragstasies wat gebreek het. 'n Verdere 5 486 MW se opwekkingsvermoë is van lyn af weens beplande instandhouding.
Eskom waarsku egter sedert Sondagaand toe hy besluit het om fase 2-beurtkrag op te hef, dat net omdat hy die land se ligte vir eers kan aan hou, dit nie beteken hy kan nie op kort kennisgewing beurtkrag instel nie.
Hy sê beurtkrag wat oor die naweek ingestel is, het hom veral gehelp om sy noodkragreserwes – veral diesel – aan te vul.
Eskom herinner Suid-Afrikaners verder daaraan dat hy vir die volgende 18 maande gereeld beurtkrag gaan moet instel terwyl hy probleme by kragsentrales uitsorteer.